Daar ís Hulp vir Disleksie Daar ís Hulp vir Disleksie
Mens hoor en lees dikwels dat disleksie ongeneeslik is: “Dyslexia is like alcoholism…it can never be cured” (Clark, M., & Gosnell, M., “Dealing with dyslexia,” Newsweek).
Breinplastisiteit bring nuwe hoop
Edublox se beskouing, gebaseer op die nuutste navorsing, is dat disleksie nie ‘n gestremdheid is nie, maar bloot ‘n onvermoë (dis nie ‘n ‘disability’ nie, maar ‘n ‘inability’), en dat dit oorkom kan word as mens die oorsaak daarvan aanspreek.
Boustene van lees
Met programme van wêreldgehalte, insluitend rekenaartegnologie, bevorder Edublox dié vaardighede wat die boustene van lees is. Vaardighede sluit die volgende in:
Persepsie — visueel, ouditief en hapties
Die vermoë om te kan diskrimineer, sintetiseer en analiseer in terme van voorgrond-agtergrond, vorm, grootte, kleur, en posisie in die ruimte
Spoed van prosessering
Geheue — kort- en langtermyn, visueel en ouditief
Die vermoë om te kan dekodeer en inligting te integreer.
Deur hierdie grondvaardighede in die onderbewyssyn te stoor word hulle geoutomatiseer. Terselfdertyd kry die leerder ook die geleentheid om hierdie grondvaardighede onmiddellik in die praktyk toe te pas. Die resultaat is verbeterde lees- en spelvermoë.
Het jou kind disleksie? Só kan Edublox help:
“Graag wil ek van hierdie geleentheid gebruik om om vir jou baie dankie te sê vir wat julle vir Marie doen. ‘n Mens kan duidelik ‘n verbetering in haar skoolwerk sien. Vir ‘n kind wat laas jaar September op Graad 1 vlak gelees en spel het dink ek sy doen besonders goed. Waar sy laas jaar nie haar assesserings in die klas kon gedoen het nie doen sy nou so goed in dit.
“Om te dink baie mense het vir my gesê ek moet haar liewers in ‘n skool sit wat kinders soos sy kan help. Ek het op ‘n goeie manier geleer dat ‘n kind met ‘n leerprobleem wel gehelp kan word indien mens hulle op hulle manier help leer.
“Skoolwerk is nou lekker. Ons leer op haar manier en dit maak so ‘n groot verskil. Sy konsentreer baie beter vandat sy by julle is. Sy glo weer in haarself en glo sy kan dit doen. Laas jaar het sy geglo sy is dom maar nou is sy so gemotiveerd. As sy haar rapport oopmaak en sien hoe sy gedoen het dan besef ek al hierdie harde werk is die moeite werd.
“Dankie vir julle. Dankie dat julle my kind weer in haarself laat glo het. Sy is reg vir kwartaal 3 en wil beter doen as wat sy gedoen het. Julle het gehelp meer as wat julle ooit kan besef.
“Ek sal Edublox enige tyd aanbeveel vir enige ouer. My kind lees baie beter en sy verstaan nou wat sy lees. Hier waar ek as ouer sit weet ek dat enige kind gehelp kan word met die regte onderrig en hulp.
“Dankie Edublox Krugersdorp. Nicolene julle doen wonderlike werk. Ek dink wat so baie help is omdat jy as ouer verstaan hoe ons as ouers voel. Disleksie is nie die einde van die wêreld nie. Dit is maar Unieke kinders wat op Unieke maniere moet leer. Leer is nou soveel pret in ons huis.
‘n Jaar nadat Janean hierdie epos geskryf het, is bevind dat Marie nie meer disleksie het nie: Klik hier vir die volledige storie.
Goeiemiddag! My naam,is Maria Deysel,ek het n seuntjie,van ses jaar our,hy is no in gr1,Ek sukkel vreeslik met hom met Hui’s werk,hy konsetreer ni,Hy het baie sleg gedoen op sy report,Die Juffrou se hy moet dalk na n ander klas,gaan,want sy kan hom ni,help ni,ek weet ni,meer wat om te doen ni,ons sukkel regteg baie,almal se hy is Dom..ASB ek het hulp nodig…Baie dankie Maria Deysel…
Goeie dag Maria, dankie vir jou navraag. Skakel my gerus dan kan ons gesels oor wat die beste manier is om jou seun te help: (012) 345-1480 of 083-390-7964. Groete, Susan